ભારતીય રિઝર્વ બેન્ક પૂર્વ ગવર્નર વિમલ જાલને હમણાં સુધીના મોદી સરકારના કાર્યકાળને ‘મિલા-જુલા’ તરીકે ઓળખાવ્યો છે. રવિવારે તેમણે કહ્યું કે, રુપિયામાં નોંધપાત્ર ઘટાડો અને સતત વધી રહેલું એનપીએ ચિંતાનો વિષય છે. બિન-આર્થિક ક્ષેત્ર મામલે વિમલ જાલને કહ્યું કે, દેશ હજુ પણ ખરાબ વહીવટી વ્યવસ્થા, વિભિન્ન મુદ્દાઓ પર રાજ્યોમાં પ્રદર્શન અને બિન-ધર્મનિરપેક્ષ જાહેરાતો જેવી સમસ્યાનો સામનો કરી રહ્યો છે.